《客有诵唐诗者又有诵江西诗者因再用斜川九日韵》
宋代·张侃

泛观今人诗，机巧由心生。镂冰与铸木，未免求虚名。

岂知制作妙，浑然同水清。尘埃数张纸，亦足传佳声。

群趋不知守，辛勤到莫龄。奈何口耳间，一见意已倾。

投身入诗社，被褐生光荣。党同伐异说，初非出本情。

我愿剖藩篱，学力随所成。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。